РЕПУБЛИКА СРПСКА
ОПШТИНА ШИПОВО
НАЧЕЛНИК

Број: 01-123-2/23
Датум: 02.02.2023. године

На основу члана 59. Закона о локалној самоуправи („Службени гласник Републике Српске“, број 97/16 и 36/19), а у вези са чланом 97. и 103. Закона о службеницима и намјештеницима у органима јединице локалне самоуправе („Службени гласник Републике Српске“ , број 97/16), члана 67. Статута Општине Шипово („Службени гласник Општине Шипово“, број 12/17 и 7/19), члана 8. став (1) и члана 15. и 16. Правилника о пријему у радни однос приправника у Општинској управи општине Шипово („Службени гласник Општине Шипово“, број 6/17), Начелник општине Шипово расписује

 ЈАВНИ КОНКУРС

 за пријем волонтера у Општинску управу Општине Шипово

**I** –Начелник општине Шипово расписује Јавни конкурс за пријем волонтера у Општинску управу општине Шипово ради обављања волонтерског рада због стицања одговарајућег радног искуства, оспособљавања за самостални рад и полагања стручног испита, без заснивања радног односа, у трајању од шест мјесеци, и то:

- средња стручна спрема у четворогодишњем трајању правног или економског смјера или гимназија општег, односно друштвеног смјера.........................................1 извршилац

**II** – **Опис послова**

Волонтер ће обављати послове у циљу оспособљавања за самосталан рад у оквиру своје струке и стицања радног искуства неопходног за полагање стручног испита.

**III** – **Општи услови:**

1. да је држављанин Републике Српске, односно Босне и Херцеговине,

2. да је старији од 18 година,

3. да има општу здравствену способност,

4. да није осуђиван за кривично дјело на безусловну казну затвора од најмање шест

 мјесеци или за кривично дјело које га чини неподобним за обављање послова у

 општинској управи,

5. да није отпуштен из органа управе као резултат дисциплинске мјере на било којем

 нивоу власти у БиХ, три године прије објављивања конкурса и

6. да није у сукобу интереса, односно да не обавља дужност која је неспојива са

 дужношћу службеника у општинској управи, у складу са чланом 44 и 45 Закона о

 службеницима и намјештеницима у органима јединице локалне самоуправе.

**IV** – **Посебни услови:**

1. Средња стручна спрема у четворогодишњем трајању правног или економског смјера или гимназија општег, односно друштвеног смјера.

**V** – **Потребна документација**

Пријава за учешће на Јавном конкурсу подноси се на обрасцу чији је саджај прописан Правилником о јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број 42/17), који се може преузети у пријемној канцеларији Општинске управе, или на званичној интернет страници Општине Шипово.

Приликом подношења пријаве на конкурс, кандидат је дужан да приложи доказе о испуњавању општих и посебних услова, односно овјерене фотокопије сљедећих докумената:

-личне карте или пасоша и

-дипломе о завршеној стручној спреми.

Испуњеност других услова наведених у овом конкурсу, кандидат доказује изјавом која је саставни дио пријаве на јавни конкурс.

Прворангирани кандидат је дужан да, у року од седам дана од дана пријема обавјештења Комисије за спровођење јавног конкурса, достави доказе о испуњавању општих и посебних услова и увјерење о здравственој способности.

Прворангирани кандидат у наведеном року доставља оригинал, или овјерену фотокопију сљедећих докумената:

1. Увјерење о држављанству Републике Српске, односно Босне и Херцеговине,

2. Увјерење да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у Општинској управи,

3. Увјерење о општој здравственој способности и

4. Дипломе о одговарајућој стручној спреми.

Уколико прворангирани кандидат не достави тражене доказе, или Комисија на основу приложених доказа утврди да не испуњава опште, или посебне услове, позваће сљедећег, по броју бодова рангираног кандидата да достави тражене доказе.

**VI** – **Рок за подношење пријаве**

Јавни конкурс ће се објавити у дневном листу „Глас Српске“, на огласној табли и званичној интернет страници Општине Шипово, и огласној табли ЈУ Завод за запошљавање, пословна јединица Шипово.

Рок за подношење пријава је 15 дана од дана објављивања Јавног конкурса. Уколико Јавни конкурс не буде објављен истовремено, рок ће се рачунати од дана посљедњег објављивања.

Пријаве се могу достављати лично у пријемној канцеларији Општинске управе Општине Шипово, или путем поште, на адресу: Општина Шипово, Трг патријарха српског Павла број 1, 70270 Шипово, са назнаком: „Пријава на Јавни конкурс за пријем волонтера“.

За давање додатних обавјештења о Јавном конкурсу задужена је Ивић Радмила, Самостални стручни сарадник за општу управу и персоналне послове, у Одјељењу за општу управу, контакт телефон: 050/360-028.

 НАЧЕЛНИК ОПШТИНЕ

 Милан Ковач

|  |  |
| --- | --- |
|  |  |